Diari Oficial de la Generalitat Valenciana


Sumari del DOGV 9864, del 05-06-2024 (2024/5246)

RESOLUCIÓ de 3 de juny de 2024, de la Sotssecretaria de la Conselleria d'Educació, Universitats i Ocupació, per la qual es convoca una borsa d'ocupació temporal específica del cos tècnic de gestió en Educació Infantil, B-06-01, de l'Administració de la Generalitat, convocatòria B-06-01/24.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/5246


Data del document
:   03-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 3 de juny de 2024, de la Sotssecretaria de la Conselleria d'Educació, Universitats i Ocupació, per la qual es convoca una borsa d'ocupació temporal específica del cos tècnic de gestió en Educació Infantil, B-06-01, de l'Administració de la Generalitat, convocatòria B-06-01/24. [2024/5246]  
L'article 18.6 de la Llei 4/2021, de 16 d'abril, de la Generalitat, de la funció pública valenciana, preveu, com a via d'accés del personal interí, convocatòries específiques que garantisquen els principis de capacitat, mèrit, igualtat i publicitat, sempre que s'exigisca superar alguna prova de coneixement.  
L'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, regula les borses d'ocupació temporal per a proveir provisionalment llocs de treball de l'Administració de la Generalitat (DOGV 8343; 20.07.2018).  
L'article 4.1.b de l'orde mencionada preveu la convocatòria específica i extraordinària de borses d'ocupació temporal, amb l'acord previ de la comissió de seguiment, a partir de proves selectives o pel sistema de baremació i experiència, entre altres motius, per a atendre les necessitats de cobertura derivades de substitucions transitòries de la persona ocupant, d'execució de programes de caràcter temporal o acumulacions de tasques.  
La Resolució de 12 de febrer de 2024, de la Conselleria d'Hisenda, Economia i Administració Pública, per la qual es deleguen determinades competències en òrgans d'esta conselleria, en el resolc desseté, es deleguen en la subsecretaria d'esta conselleria els nomenaments i cessaments del personal funcionari interí, així com la contractació i cessament del personal laboral temporal en els supòsits inclosos en el mateix resolc; esta delegació respecte dels nomenaments i contractes que es formalitzen en el seu àmbit territorial respectiu correspon a les direccions territorials (DOGV 9792; 20.02.2024).  
D'altra banda, la Resolució de 26 de febrer de 2020, de la Direcció General de Funció Pública, delega, en els òrgans de l'Administració del Consell que tinguen delegades competències per al nomenament de personal funcionari interí i/o personal laboral temporal i per als supòsits que hagen sigut delegats, la constitució i el funcionament de les borses d'ocupació temporal, que han de respectar, en tot cas, l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de les borses d'ocupació temporal per a proveir provisionalment llocs de treball de l'Administració de la Generalitat, així com el nomenament de les i els membres de les comissions de seguiment específiques que es puguen constituir en l'àmbit competencial i territorial corresponent (DOGV 8755; 05.03.2020).  
Actualment no es disposa d'una borsa d'ocupació temporal del cos B-06-01 per a atendre la cobertura de les substitucions del personal per incapacitat temporal, permís per maternitat, paternitat, adopció o acolliment de menors, permís per matrimoni, permís per lactància, reduccions de jornada, llicència sense retribució, plans de vacacions, permís sindical i permís per campanya electoral, risc durant la lactància, acumulació de tasques i execució de programes de caràcter temporal que té delegades esta conselleria.  
En vista de la falta d'aspirants disponibles i la necessitat de cobrir llocs adscrits a esta conselleria, la cobertura dels quals està autoritzada, esta subsecretaria considera necessari tramitar la constitució de la present borsa per mitjà d'una prova selectiva.  
Per tot això, d'acord amb el que establix l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, i fent ús de les facultats que tinc delegades, resolc:  
  
Primer. Convocatòria de la borsa d'ocupació temporal  
Convocar el procediment per a la constitució d'una borsa d'ocupació temporal específica del cos tècnic de gestió en Educació Infantil, B-06-01.  
  
Segon. Integrants de la borsa  
1. Per a poder formar part de la borsa, s'hauran de complir els requisits següents:  
a) Nacionalitat: tindre la nacionalitat espanyola o d'un estat membre de la Unió Europea o d'algun estat al qual s'aplique la llibertat de circulació de treballadors. Independentment de la seua nacionalitat, el cònjuge dels espanyols i les espanyoles i de les persones nacionals d'altres estats membres de la Unió Europea, i, quan així ho preveja el corresponent tractat, el cònjuge dels nacionals d'algun estat en què s'aplique la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges, podran participar els descendents i els del seu cònjuge, menors de vint-i-un anys o majors d'esta edat que visquen a càrrec seu.  
b) Edat: tindre 16 anys i no haver arribat a l'edat de jubilació.  
c) Titulació: estar en possessió del títol de tècnic superior en Educació Infantil o complir les condicions per a obtindre'l abans d'acabar-se el termini de presentació de sol·licituds i disposar del certificat que ho acredite.  
En el cas de titulacions obtingudes en l'estranger, s'ha d'estar en possessió de la credencial que acredite l'homologació.  
d) Capacitat: tindre les capacitats i aptituds físiques i psíquiques que siguen necessàries per a l'exercici de les funcions o tasques corresponents.  
e) Habilitació: No haver sigut separada o separat, o haver-se revocat el seu nomenament com a personal funcionari interí, amb caràcter ferm, per un procediment disciplinari de cap administració pública, organisme públic, consorci, universitat pública o òrgan constitucional o estatutari, ni estar inhabilitat o inhabilitada per una sentència ferma per a exercir qualsevol funció pública o les pròpies del cos objecte de la convocatòria. Si es tracta de persones nacionals d'altres estats, no estar inhabilitades o en una situació equivalent, ni haver sigut sotmeses a cap sanció disciplinària o equivalent que impedisca, en els mateixos termes i en el seu estat, l'accés a l'ocupació pública.  
  
f) Un certificat negatiu del Registre central de delinqüents sexuals per a llocs que treballen en contacte habitual amb menors sobre la base del que disposa la Llei orgànica 1/1996, de 15 de gener, de protecció jurídica del menor i la Llei 45/2015, de 14 d'octubre, de voluntariat.  
  
2. La presentació de la sol·licitud comporta la declaració responsable relativa al compliment dels requisits, que hauran de reunir-se en el moment d'acabar el termini de presentació de sol·licituds. La possessió dels requisits exigits haurà d'acreditar-se abans del nomenament, en el termini que es concedisca a este efecte.  
3. Així mateix, les persones que superen les proves selectives hauran d'acreditar, abans del nomenament, i amb el corresponent certificat mèdic oficial, que tenen les capacitats i aptituds físiques i psíquiques necessàries per a complir les funcions o tasques corresponents.  
  
4. Les persones amb diversitat funcional hauran d'aportar, abans del nomenament, el certificat de capacitats a l'efecte de la demanda d'ocupació, o si és el cas, l'acreditació d'haver-lo sol·licitat.  
  
  
Tercer. Prova selectiva i comissió de valoració  
1. La prova selectiva, que serà única, consistirà a contestar per escrit un qüestionari de tipus test de 50 preguntes, amb quatre respostes alternatives, de les quals només una serà la correcta, que versaran sobre les matèries relacionades en l'annex.  
2. El temps de realització de la prova, que en cap cas podrà ser inferior a 60 segons per pregunta, el determinarà prèviament la comissió de valoració.  
3. La qualificació de la prova serà de 0 a 10 punts, i es considerarà superada si s'obté una puntuació mínima de 5 punts. En el qüestionari s'indicarà la valoració màxima de cada pregunta i, en cas que no estiga indicat, totes es consideraran iguals. Les contestacions errònies no penalitzaran i les contestacions en blanc ni puntuaran ni penalitzaran.  
  
4. La comissió de valoració que avaluarà esta prova selectiva estarà integrada per:  
  
Titulars  
Presidència: Enrique Luján Castro  
Vocalies:  
- Fernando Perona Jara  
- Eva María Muñoz Romero  
- Carlos Justo Gutiérrez  
Secretaria: Laura Pascual i Martínez  
  
Suplents  
Presidència: Rosa Ivana Agud Caravaca  
Vocalies:  
- Alejandro Ribes Ferrer  
- Juan Pedro González Sistero  
- Laura Lizcano Porca  
Secretaria: Cristina García López  
5. La comissió de valoració podrà designar el personal col·laborador de caràcter administratiu o el personal col·laborador de suport tècnic que considere oportú per a l'adequada realització de les proves.  
6. El lloc, data i hora de realització de la prova estaran establits, amb una antelació mínima de 10 dies, en la resolució per la qual s'aprove i es publique la llista de persones admeses. Si cal, es podrà fer la prova en les tres províncies.  
  
Quart. Sol·licituds de participació en la prova  
1. El termini per a presentar sol·licituds serà de deu dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana. Per a fer-ho, s'haurà d'accedir de manera telemàtica al procediment de la seu electrònica de la Generalitat http://sede.gva.es, introduir en el buscador d'ocupació pública l'identificador de la convocatòria (S-28-82-XYM/24) i fer el pagament telemàtic de la taxa.  
La persona sol·licitant haurà de disposar de qualsevol sistema de firma electrònica admés per la seu electrònica de la Generalitat https://sede.gva.es/va/sistemes-d-identificacio-i-signatura-acceptats.  
La presentació electrònica requerirà el compliment successiu dels passos següents: formalització i inscripció en línia, pagament electrònic de la taxa corresponent i registre electrònic de la sol·licitud.  
  
Les persones aspirants estaran vinculades a les dades que hagen fet constar en les seues sol·licituds.  
2. No s'admetran i, consegüentment, quedaran excloses del procés selectiu les persones que hagen abonat la taxa, però que no hagen registrat la sol·licitud electrònicament, sense perjuí del que indica el paràgraf següent.  
Quan per motius tècnics no imputables a les persones interessades a participar en el present procediment selectiu, i després d'abonada la taxa corresponent de manera telemàtica, no siga possible completar el procés de firma i registre de la sol·licitud de manera electrònica i, per tant, no figuren en la relació provisional de persones admeses i excloses del procés selectiu, estes hauran d'esmenar la sol·licitud de la manera prevista en l'apartat 7 d'este resolc quart.  
  
3. Les persones aspirants hauran d'indicar en la sol·licitud la preferència de la província per a fer la prova, en el cas que es faça en les tres províncies. En cas que la persona aspirant no ho indique, s'entendrà que opta per la província del seu domicili si radica en el territori de la Comunitat Valenciana i, si és d'una altra comunitat autònoma, serà a València.  
4. Les persones aspirants amb diversitat funcional que vullguen fer valdre esta circumstància a este efecte de desempat i orde de prelació en la borsa, hauran de fer-ho constar en la sol·licitud indicant el grau de discapacitat i el tipus de diversitat funcional que tinguen i assenyalar la que corresponga en cada cas: (F) física, (P) psíquica, (S) sensorial.  
  
Si, a més, requerixen mesures d'adaptació per a fer la prova, hauran de concretar la classe de mesures que necessiten fent-ho constar en l'apartat corresponent de la sol·licitud, d'entre les següents:  
  
a) Eliminació de barreres arquitectòniques.  
b) Ampliació del temps de duració de la prova. Per a l'aplicació d'esta mesura, les persones aspirants han de presentar, obligatòriament, un certificat expedit per l'òrgan oficial competent que especifique el diagnòstic i el temps d'ampliació que necessita, expressat en nombre de minuts.  
c) Augment de la grandària dels caràcters del qüestionari per dificultat de visió.  
d) Necessitat d'intèrpret a causa de diversitat funcional auditiva.  
e) Sistema braille d'escriptura o ajuda d'una persona per ceguera.  
f) Altres, amb l'especificació de quines en la casella corresponent. Haurà d'optar-se per esta mesura quan concórrega qualsevol altra circumstància que afecte el desenvolupament de les proves, com ara casos de víctimes de violència de gènere o creences religioses, entre altres.  
Si en el desenvolupament del procés selectiu se susciten dubtes raonables a la comissió de valoració respecte de la compatibilitat funcional d'una persona admesa, podrà demanar el dictamen corresponent de la comissió mixta de diversitat funcional, i en este cas, la persona admesa inicialment podrà participar condicionalment en el procés selectiu, i quedarà en suspens la resolució definitiva sobre l'admissió o l'exclusió del procés selectiu fins a la recepció del dictamen.  
5. Les persones que es troben en actiu en algun lloc del cos convocat i estiguen interessades a integrar-se en la borsa convocada hauran de presentar la sol·licitud i aprovar la prova selectiva.  
6. Finalitzat el termini de presentació de sol·licituds, es publicarà en la pàgina web de la Direcció General d'Innovació i Inclusió Educativa https://ceice.gva.es/va/web/inclusioeducativa/ la relació provisional de persones admeses i excloses per a la realització de la prova.  
7. Les persones aspirants, en cas d'error, exclusió o de no figurar en la relació provisional de persones admeses i excloses, podran esmenar electrònicament els defectes en què hagen incorregut en la sol·licitud, o fer les al·legacions que consideren convenients en el termini de deu dies hàbils, comptats a partir de l'endemà de la publicació, d'acord amb el que establix l'article 68 de la Llei 39/2015, d'1 d'octubre, del procediment administratiu comú de les administracions públiques.  
  
8. Transcorregut el termini anterior, vistes les al·legacions i, si és el cas, esmenats els defectes, es publicarà la relació definitiva de persones admeses i excloses per a fer la prova en la pàgina web de la Direcció General d'Innovació i Inclusió Educativa https://ceice.gva.es/va/web/inclusioeducativa/.  
9. En la resolució per la qual es faça pública la relació definitiva de persones admeses i excloses en el present procediment selectiu s'establiran, amb almenys deu dies d'antelació, la data, el lloc i l'hora de realització de la prova, així com l'orde de crida, que s'iniciarà per la lletra «H», segons el resultat del sorteig fet el dia 11 de març de 2024 (DOGV 9816; 26.03.2024).  
10. En acabar la prova selectiva, es publicarà la relació de persones aspirants que hagen superat la prova en la pàgina web de la Direcció General d'Innovació i Inclusió Educativa https://ceice.gva.es/va/web/inclusioeducativa/, amb indicació del seu nom, cognoms i DNI.  
11. Les persones aspirants disposaran d'un termini de deu dies per a formular les al·legacions que estimen oportunes en relació amb la puntuació atorgada en la prova selectiva.  
12. La comissió de valoració estudiarà les al·legacions presentades i formularà una proposta de llista definitiva a la Subsecretaria de la Conselleria d'Educació, Universitats i Ocupació, la qual dictarà una resolució i ordenarà la publicació en el lloc abans indicat.  
  
Cinqué. Drets d'examen i forma de pagament  
1. Els drets d'examen són 10,19 euros.  
2. Bonificacions  
a) La presentació de la sol·licitud de participació en les proves per mitjans telemàtics tindrà una bonificació del 10 % de la quota íntegra, després de seleccionar-ho en l'apartat «Tipus de taxa» de la sol·licitud telemàtica.  
b) Les persones que acrediten formar part d'una família nombrosa de categoria general o d'una família monoparental de categoria general tindran una bonificació del 50 % de la quota íntegra acumulable a la fixada en l'apartat anterior, després de seleccionar-ho en l'apartat «Tipus de taxa» de la sol·licitud telemàtica.  
3. Exempcions. Estan exemptes de pagar la taxa, després de seleccionar-ho en l'apartat «Tipus de taxa» de la sol·licitud telemàtica:  
a) Les persones que acrediten un grau de diversitat funcional igual o superior al 33 %.  
b) Les persones que acrediten que formen part d'una família nombrosa de categoria especial o d'una família monoparental de categoria especial.  
c) Les dones víctimes d'actes de violència sobre la dona que acrediten esta condició amb qualsevol dels mitjans de prova que preveuen els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com qui acredite trobar-se en situació d'exclusió social mitjançant el corresponent document expedit per l'òrgan competent en matèria de benestar social de l'ajuntament de residència.  
  
4. En cap cas el pagament de la taxa eximirà el tràmit de registre electrònic de la sol·licitud. La falta de justificació de l'abonament dels drets d'examen o de la presentació dins del termini i en la forma escaient en el registre electrònic corresponent de la sol·licitud determinarà l'exclusió de la persona aspirant.  
5. Serà procedent la devolució de les taxes per drets d'examen en els supòsits i a través dels procediments que preveu l'article 1.2.6 de la Llei 20/2017, de 28 de desembre, de la Generalitat, de taxes. S'haurà de sol·licitar per via electrònica, d'acord amb el que establix la normativa vigent. A este efecte, és necessari estar registrat per a l'ús del sistema d'identificació i firma electrònica Lh@vd o tindre un certificat digital de firma electrònica, o DNIe; formalitzar a través del formulari habilitat en el portal de l'Administració de la Generalitat https://atv.gva.es/va/dii-756-acces; desplaceu la pàgina cap avall i seleccioneu «Accés a la plataforma de tramitació».  
Haurà de formalitzar-se una sol·licitud per cada taxa abonada (núm. d'autoliquidació) que se sol·licite tornar.  
  
Sisé. Procediment de constitució de la borsa  
1. La borsa es constituirà amb les persones integrants de la llista definitiva d'aspirants que hagen superat la prova per orde de puntuació. En cas d'igualtat de puntuació, prevaldrà l'obtinguda pel personal amb diversitat funcional. Si l'empat es produïx entre persones amb diversitat funcional, es triarà la de més grau de discapacitat. Finalment, es dirimirà a favor de la persona sol·licitant de més edat.  
  
Finalment, si persistix l'empat, es dirimirà per orde alfabètic del primer cognom de les persones aspirants empatades, orde que començarà en la lletra «H», segons el resultat del sorteig celebrat l'11 de març de 2024 (DOGV 9816; de 26.03.2024).  
2. Les persones integrants de la llista definitiva que es troben en actiu en algun lloc del cos convocat constaran en la borsa com a «Actiu» per estar en esta situació laboral. Per a passar a la situació «Disponible», hauran de sol·licitar l'activació en el termini de deu dies hàbils comptats a partir de l'endemà del cessament en el seu últim lloc de treball i acreditar esta circumstància. Si en el termini dels deu dies pren possessió o és contractada en un nou lloc de treball, no caldrà presentar esta sol·licitud.  
3. La borsa es farà pública en el lloc web de la Direcció General d'Innovació i Inclusió Educativa https://ceice.gva.es/va/web/inclusioeducativa/.  
  
Seté. Àmbit territorial  
1. L'àmbit territorial d'esta borsa d'ocupació és de caràcter provincial.  
2. En la sol·licitud d'inscripció, la persona aspirant triarà les províncies en les quals estiga interessada a obtindre la destinació. No s'admetran canvis o ampliacions de províncies posteriors, llevat que hi haja una causa justificada acordada per la comissió de seguiment d'ocupació temporal.  
  
Huité. Normes de funcionament  
1. La borsa s'ajustarà en el seu funcionament al que disposa l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat.  
2. Les situacions en les quals podran estar les persones integrants de la borsa que es constituïsca seran les previstes en l'article 16.5 de l'Ordre 18/2018. El personal cessat que no presente l'activació en el termini previst podrà fer-ho més tard, si bé se li assignarà la situació de disponible amb penalització.  
3. Els llocs es proveiran per orde de puntuació de la borsa, amb les excepcions a l'orde de prelació previstes en l'orde reguladora.  
  
  
Nové. Recursos  
Contra esta resolució, que posa fi a la via administrativa, les persones interessades podran interposar un recurs contenciós administratiu al jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, al mateix òrgan que ha dictat la resolució. Tot això, d'acord amb el que establixen els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Les citacions en els recursos contenciosos administratius que se substancien contra esta resolució es duran a terme amb la inserció de l'edicte corresponent en el Diari Oficial de la Generalitat Valenciana.  
  
València, 3 de juny de 2024.- La sotssecretària de la Conselleria d'Educació, Universitats i Ocupació: Alida Consuelo Mas Taberner.  
  
  
  
ANNEX  
Temari  
  
1. Llei orgànica 2/2006, de 3 de maig, d'educació: Títol preliminar; títol I, Les ensenyances i la seua ordenació: capítol I, Educació Infantil; títol IV, Centres docents; títol V, Participació, autonomia i govern dels centres.  
2. Decret 100/2022, de 29 de juliol, del Consell, pel qual s'estableix l'ordenació i el currículum d'Educació Infantil.  
3. Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària: Títol I, Disposicions de caràcter general; Títol II, Òrgans de govern; Títol III, Òrgans de coordinació docent.  
4. Ordre 21/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització i el funcionament de les escoles infantils de primer cicle de titularitat pública.  
5. La inclusió educativa a la Comunitat Valenciana. Decret 104/2018, de 27 de juliol, del Consell, pel qual es desenvolupen els principis d'equitat i d'inclusió en el sistema educatiu valencià.  
6. Desenvolupament psicològic, emocional i social en Educació Infantil.  
7. Educació per a l'autonomia. L'atenció a les necessitats bàsiques d'alimentació i higiene i l'inici de l'autonomia personal. El moment del canvi de bolquers, el control d'esfínters, la neteja i vestir-se. Principis d'intervenció educativa en l'aula de primer cicle d'Educació Infantil.  
  
8. Aportacions actuals de les teories psicològiques, sociològiques i pedagògiques en l'Educació Infantil de primer cicle. Possibilitats d'aplicació en el context de les escoles infantils de titularitat de la Generalitat i en els centres d'Educació Infantil i Primària que incorporen el nivell educatiu de 2 a 3 anys.  
9. Concreció del Projecte educatiu de centre en la proposta pedagògica per nivells educatius. Estructura i elements bàsics de les unitats de programació (projectes, tallers, ambients d'aprenentatge, etc.). Principis sociopsicopedagògics i didàctics i criteris organitzatius de l'aula. Disseny d'activitats educatives.  
10. Avaluació del procés educatiu. Tècniques i instruments d'observació, anàlisi i registre en el primer cicle d'Educació Infantil. L'expedient de l'alumna o l'alumne. L'intercanvi d'informació amb altres professionals i la comunicació amb les famílies.